కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
MS Dhoniతో సమానంగా కాంట్రాక్ట్‌ కొట్టేసిన పంత్..!
బీసీసీఐ ఎ+, ఎ, బి, సి గ్రేడ్‌ కాంట్రాక్ట్‌లను ఆటగాళ్లకి ఇస్తోంది. ఇందులో వన్డే, టీ20, టెస్టుల్లో (మూడు ఫార్మాట్లలో) రెగ్యులర్‌గా ఆడుతున్న క్రికెటర్లకి మాత్రమే ఎ+ గ్రేడ్ కేటాయించింది.
Samayam Telugu | Updated:
Mar 8, 2019, 01:01PM IST
MS Dhoniతో సమానంగా కాంట్రాక్ట్‌ కొట్టేసిన పంత్..!
హైలైట్స్
ఏడాది వ్యవధిలోనే ఎ గ్రేడ్ కాంట్రాక్ట్ కొట్టేసిన రిషబ్ పంత్
పేలవ ఫామ్ కారణంగా ఎ+ గ్రేడ్ నుంచి ఎ గ్రేడ్‌కి పడిపోయిన శిఖర్ ధావన్, భువనేశ్వర్
టెస్టులు మాత్రమే ఆడుతున్న పుజారాకి ఎ గ్రేడ్‌తో బీసీసీఐ సముచిత గౌరవం
తెలుగు క్రికెటర్ హనుమ విహారికి సి గ్రేడ్ కాంట్రాక్ట్
అంతర్జాతీయ టెస్టు క్రికెట్‌లోకి అరంగేట్రం చేసిన ఏడాదిలోనే అద్వితీయ ప్రదర్శనతో ఆకట్టుకున్న యువ వికెట్ కీపర్ రిషబ్ పంత్ .. బీసీసీఐ తాజాగా ప్రకటించిన సెంట్రల్ కంట్రాక్ట్‌లో ‘ఎ’ గ్రేడ్ దక్కించుకున్నాడు. అక్టోబరు 1, 2018 నుంచి సెప్టెంబరు 30, 2019 వరకూ కొత్త వార్షిక కాంట్రాక్ట్‌ను బీసీసీఐ విడుదల చేయగా.. అందులో రూ. 5 కోట్లు విలువైన కాంట్రాక్ట్‌లో రిషబ్ పంత్‌కి చోటు లభించింది.
బీసీసీఐ ఎ+, ఎ, బి, సి గ్రేడ్‌ కాంట్రాక్ట్‌లను ఆటగాళ్లకి ఇస్తోంది. ఇందులో వన్డే, టీ20, టెస్టుల్లో (మూడు ఫార్మాట్లలో) రెగ్యులర్‌గా ఆడుతున్న క్రికెటర్లకి మాత్రమే ఎ+ గ్రేడ్ కేటాయించింది. ఈ జాబితాలో కెప్టెన్ విరాట్ కోహ్లి, ఓపెనర్ రోహిత్ శర్మ, డెత్ ఓవర్ల స్పెషలిస్ట్ బౌలర్ జస్‌ప్రీత్ బుమ్రా ఉండగా.. వీరికి రూ. 7 కోట్లు ఏడాది కాంట్రాక్ట్‌ కింద లభించనున్నాయి. గత ఏడాది ఈ గ్రేడ్‌లో ఉన్న శిఖర్ ధావన్, భువనేశ్వర్ కుమార్ ఈసారి ‘ఎ’ గ్రేడ్‌కి పడిపోయారు.
ఎ గ్రేడ్‌లో ఉన్న ఆటగాళ్లు: భువనేశ్వర్ కుమార్, శిఖర్ ధావన్, మహేంద్రసింగ్ ధోని, రిషబ్ పంత్, అశ్విన్, పుజారా, రహానె, జడేజా, మహ్మద్ షమీ, ఇషాంత్ శర్మ, కుల్దీప్ యాదవ్ (వీరికి రూ. 5 కోట్లు లభించనున్నాయి)
బ్రి గేడ్ర్ ఆటగాళ్లు : హార్దిక్ పాండ్య, చాహల్, ఉమేశ్ యాదవ్, కేఎల్ రాహుల్ (వీరికి రూ. 3 కోట్లు లభించనున్నాయి)
సి గ్రేడ్ ఆటగాళ్లు : అంబటి రాయుడు, మనీశ్ పాండే, హనుమ విహారి, దినేశ్ కార్తీక్, కేదార్ జాదవ్, ఖలీల్ అహ్మద్, సాహా (వీరికి రూ. ఒక కోటి లభించనుంది)
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.